OzLabs/hebrew-wiki-articles huggingface dataset:
All Around the World

All Around the World (בעברית: סביב כל העולם) הוא שיר של הזמר הקנדי ג'סטין ביבר, מתוך אלבום האולפן השלישי שלו, Believe. בשיר משתתף גם הראפר האמריקאי לודאקריס השיר נכתב על ידי ביבר, סר נולן, נסרי ולודאקריס, אשר בעבר שיתפו פעולה בשיר, "Baby". השיר פורסם ב-4 ביוני 2012, כסיגנל שיווקי מתוך האלבום. בנוסף, יצא השיר כסינגל החמישי והאחרון ב-26 בפברואר 2013. 

התוכן של השיר עוסק בביבר אשר שר את אהבתו בנושא - "סביב כל העולם, אנשים רוצים להיות אהובים".

השיר קיבל בעיקר ביקורות חיוביות ממבקרי המוזיקה, אשר שיבחו אותו על סגנון היורודאנס. השיר זכה להצלחה בינלאומית בינונית, והגיע לפסגת עשרה מצעדים במספר מדינות בעולם, כגון בלגיה, קנדה ונורווגיה. ביבר קידם את השיר דרך הופעות חיות, ווידאו קליפ.

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!קנדה (Music Canada)
|פלטינה
|80,000
|-
!ארצות הברית (RIAA)
|פלטינה
|1,000,000
|-
! colspan="3" |סיכום
|-
!בכל העולם
|N/A
|1,250,000
|}

== היסטוריית יציאות ==
{| class="wikitable sortable plainrowheaders"
|-
! scope="col"|מדינה
! scope="col"|תאריך יציאה
! scope="col"|פורמט
! scope="col"|חברת תקליטים
|-
! עולם
| 4 ביוני 2012
| הורדה דיגיטלית - סינגל שיווקי
| rowspan="4"|IDJMG
|-
! ארצות הברית
| 26 בפברואר 2013
| rowspan="2"|רדיו עכשווי
|-
! בריטניה
| 1 באפריל 2013
|-
!ארצות הברית
| 23 באפריל 2013
| רדיו קצבי עכשווי
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2013
קטגוריה:שירי ג'סטין ביבר
קטגוריה:שירי לודאקריס
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירי יורודאנס
קטגוריה:סינגלים בהוצאת איילנד רקורדס
Wait for a Minute

Wait for a Minute (בעברית: חכה לדקה) הוא שיר של הראפר האמריקאי טייגה והזמר הקנדי ג'סטין ביבר. השיר פורסם בתור הסינגל הראשון מהאלבום הקרוב של טייגה, "The Gold Album: The 18th Dynasty, והופק על ידי מיג'ור.

==רקע==
"הוא בתקופת מעבר זו", אמר טייגה על משתף הפעולה שלו. " הרגשתי כאילו כאשר אני וכריס בראון עשינו 'שוויון', זה היה כמו רגע. אני מרגיש שזה יהיה רגע גדול עבור שנינו עם השיר הזה..".

השיר הופק על ידי מיג'ור עלי ופורסם בבכורה ב-21 באוקטובר. השיר פורסם להורדה דיגיטלית ב-22 באוקטובר 2013.

==וידאו קליפ==
הקליפ צולם ב-14 בנובמבר 2013 בלונג ביץ', קליפורניה. טייגה הסביר את הרעיון מאחורי הקליפ המיוחד. "זה מטריקס אמיתי. יש לנו כמה חבר'ה שעושים CGI עבור חלק מהסרטים הגדולים".

הסרטון הועלה לראשונה ב-"Access Hollywood" ב-19 בדצמבר 2013 ופורסם בערוץ ה-Vevo והיוטיוב של טייגה. כמו כן, הקליפ הופק על ידי קריסטה ליניי

==מיקומי שיא==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!קנדה
| rowspan="2" |21 באוקטובר 2013
| rowspan="2" |הורדה דיגיטלית
| rowspan="3" |יאנג מאני • קאש מאני • רפאבליק

|-
!ארצות הברית
|-
!בריטניה
|31 באוקטובר 2013
|רדיו אורבני
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי ג'סטין ביבר
קטגוריה:שירי טייגה
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:סינגלים בהוצאת ריפבליק רקורדס
U Smile

U Smile (בעברית: את מחייכת) הוא שיר שבוצע על ידי הזמר הקנדי ג'סטין ביבר. הוא נכתב על ידי ג'רי דופליסיס, ארדן אלטינט ודן אוגוסט ריגו, והופק על ידי דופליסיס ואלטינו. על פי ביבר, השיר מוקדש למעריצים המיוחדים שלו. השיר פורסם כסינגל הדיגיטלי השני מתוך החצי השני של אלבום הבכורה של ביבר ב-16 במרץ 2010. הוא פורסם להזרמה ברדיו בקנדה ב-9 באוגוסט 2010, ואחריו ברדיו קצבי ב-24 באוגוסט 2010, בארצות הברית כסינגל השלישי מתוך האלבום.

השיר הוא בלדת פסנתר וכלי וייט סול, אשר זכה לשבחים ממבקרים אשר ברובם אמרו שזו אחת מן הרצועות הבולטות באלבום. השיר הגיע למקום ה-17 וה-27 בקנדה ובארצות הברית בהתאמה, ולאחר מכן נכנס למצעד הסינגלים הבריטי. ביבר ביצע את השיר כמבוא ל-"Baby" בעונה התשיעית של תוכנית המציאות "אמריקן איידול" ב-"סאטרדיי נייט לייב".

בחודש אוגוסט 2010, ניק פיטסינגר, אמן קול בפלורידה, האט את השירה של ביבר ב-800% על מנת לייצר רצועה בת 35 דקות. הדבר הושווה למוזיקת אמביינט, ובעיקר לעבודתם של להקת הרוק סיגור רוס. הרצועה הפכה לתופעת אינטרנט בשלהי אמצע 2010.

השיר צבר 50 מיליון השמעות בספוטיפיי.<ref></ref>

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות ==
{| class="wikitable"
!מדינה
!תאריך יציאה
!פורמט
!מקור
|-
!קנדה
|9 באוגוסט 2010
|רדיו מיינסטרים
|
|-
! rowspan="2" |ארצות הברית
|24 באוגוסט 2010
|רדיו מיינסטרים עכשווי
|
|-
|12 באוקטובר 2010
|רדיו אורבני
|
|}

==קישורים חיצוניים==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:וידאו קליפים שבוימו על ידי קולין טילי
קטגוריה:בלדות נשמה
קטגוריה:סינגלים בהוצאת איילנד רקורדס
Under the Mistletoe

Under the Mistletoe (בעברית: מתחת לדבקון) הוא אלבום חג המולד הראשון ואלבום האולפן השני של הזמר הקנדי ג'סטין ביבר. הוא פורסם ב-1 בנובמבר 2011, תחת חסותה של חברת התקליטים איילנד רקורדס.

מן האלבום יצאו שני סינגלים, כשאחד מהם הוא חידוש לשירה של מריה קארי, "All I Want for Christmas Is You". החידוש יצא בשיתוף קארי והוא נקרא "(!All I Want for Christmas Is You (SuperFestive", ובקליפ הנלווה שיצא לו היא הופיעה גם כן.

מכירותיו של האלבום בעולם עומדות על כ-2.6 מיליון עותקים, דבר אשר הופך אותו לחמישי הנמכר ביותר של ביבר. בעקבות מכירותיו העצומות הצליח האלבום להיכנס בשבוע הראשון לצאתו ישירות אל המקום ה-1 במצעד הבילבורד 200.

== רקע והפקה ==
ב-25 באוגוסט 2011, הודיע ביבר כי יוציא את אלבום חג המולד הראשון שלו ואלבום האולפן השני שלו מאוחר יותר בשנת 2011. המנהל סקוטר בראון והמפיק הווקאלי קוק הארל אישרו שבוע מאוחר יותר שיתופי פעולה עם שון קינגסטון וטיילור סוויפט וכן עבודה עם המסנג'רס. מאוחר יותר באותו חודש, נודע על שיתופי הפעולה של ביבר עם בויז טו מן, אשר, ולהקת פרי שעתידים להתפרסם באלבום.

ב-30 בספטמבר 2011, פרסם ביבר רשמית את עטיפת האלבום ושם אלבום בפייסבוק. ב-4 באוקטובר 2011, חשפה מריה קארי כי היא וביבר הקליטו את השיר "All I Want for Christmas Is You" כדואט לאלבום החדש. גרסת ג'סטין לשיר "Santa Claus Is Coming To Town" כולל אלמנטים מתוך השיר I Want You Back של חמישיית הג'קסונים.

== סינגלים ==
הסינגל הראשון מתוך האלבום, "Mistletoe", נכתב והופק עם המסנג'רס, ופורסם ב-17 באוקטובר 2011.

== רשימת השמעה ==

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!קנדה (Music Canada)
|פלטינה 3×
|240,000
|-
!קולומביה (ASINCOL)
|זהב
|5,000
|-
!ברזיל (Pro-Música Brasil)
|פלטינה 2×
|80,000
|-
!דנמרק (IFPI Denmark)
|פלטינה
|20,000
|-
!אירלנד (IRMA)
|פלטינה
|15,000
|-
!איטליה (FIMI)
|זהב
|30,000
|-
!מקסיקו (AMPROFON)
|זהב + פלטינה
|90,000
|-
!נורווגיה (IFPI Norway)
|זהב
|15,000
|-
!פולין (ZPAV)
|זהב
|10,000
|-
!ספרד (PROMUSICAE)
|זהב
|20,000
|-
!שוודיה (GLF)
|זהב
|20,000
|-
!בריטניה (BPI)
|זהב
|100,000
|-
!ארצות הברית (RIAA)
|פלטינה
|1,510,000
|-
!ונצואלה (APFV)
|זהב
|5,000
|-
! colspan="3" |סיכום
|-
!בכל העולם
|
|2,600,000
|}

==קישורים חיצוניים==

==הערות שוליים==

קטגוריה:אלבומי חג המולד מ-2011
קטגוריה:אלבומי ג'סטין ביבר
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב בממלכה המאוחדת
קטגוריה:אלבומי פלטינה באוסטרליה
קטגוריה:אלבומי פלטינה בברזיל
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת איילנד רקורדס
Journals

Journals (בעברית: יומנים) הוא אלבום אוסף של הזמר הקנדי ג'סטין ביבר. האלבום יצא לאור ב-23 בדצמבר 2013, תחת חסותן של חברות התקליטים איילנד, RBMG רקורדס, וסקולבוי רקורדס. האלבום הוא אלבום האוסף השני של ביבר, כאשר קודמו היה My Worlds: The Collection.

מה-7 באוקטובר 2012, ועד ל-9 בדצמבר 2013, פרסם ביבר סינגל חדש בכל תחילת שבוע חדש. מן האלבום יצאו בסך הכל עשרה סינגלים, כשהשניים הבולטים ביותר מביניהם הם, "Confident", ו-"All That Matters". כל אחד מן הסינגלים הצליח להיכנס אל מצעד הבילבורד הוט 100, ובכך הפך לביבר לאחד מהאמנים הבודדים בהיסטוריה שהצליחו לעשות זאת.

אלבום האוסף זכה להצלחה נאה במצעדים, ובשיאו הצליח להגיע אל המקום ה-3 במצעד אלבומי ה-R&B שבבריטניה, ולמקום ה-46 במצעד האלבומים הרשמי של אותה מדינה.

== רקע והפקה ==
את האלבום הפיקו וכתבו ג'סטין ביבר, סקוט בראון, ואשר ריימונד, בין השנים 2012-13. על אף שמספר גדול של סינגלים יצא מן האלבום, החליט ביבר כי ישמש כאלבום אוסף לכל דבר ולא ייחשב כאלבום האולפן הרביעי שלו. בין משתתפי האלבום ניתן למנות את ליל ויין, אר. קלי, פיוצ'ר וכולי.

עטיפת האלבום מכילה את כל 15 עטיפות הסינגלים והשירים שיצאו לכל אחד, כשעל כל עטיפה ניתן למצוא תמונה של פריט או אייקון בצבע סגול שמתארת את שם אותו שיר או סינגל.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000
|-
!דנמרק (IFPI Denmark)
|זהב
|10,000
|-
! colspan="3" |סיכום
|-
!בכל העולם
|
|700,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!קנדה
| rowspan="2" |23 בדצמבר 2015
| rowspan="2" |הורדה דיגיטלית
| rowspan="2" |דה איילנד דאף ג'אם מיוזיק גרופ
|
|-
!ארצות הברית
|
|-
!ארצות הברית
|12 בפברואר 2016
| rowspan="7" |תקליט
| rowspan="7" |יוניברסל מיוזיק אנטרפרייזס
|
|-
!קנדה
|26 בפברואר 2016
|
|-
!גרמניה
| rowspan="4" |25 במרץ 2016
|
|-
!צרפת
|
|-
!איטליה
|
|-
!בריטניה
|
|-
!ספרד
|1 באפריל 2016
|
|}

==קישורים חיצוניים==

* 
* 

== הערות שוליים ==

קטגוריה:אלבומי ג'סטין ביבר
קטגוריה:אלבומי אוסף באנגלית
קטגוריה:אלבומים שהופקו על ידי דיפלו
קטגוריה:אלבומים שהופקו על ידי רודני ג'רקינס
קטגוריה:אלבומי זהב בארצות הברית
קטגוריה:אלבומי חברת איילנד רקורדס
תמנון (רשת אופנה)

סמליל הרשת הישן
תָמְנוּן היא רשת אופנה ישראלית.

==היסטוריה==
הרשת החלה את דרכה כחנות קטנה שהוקמה בשנת 1993 ברחוב שלומציון המלכה בירושלים. מייסד החנות, ברוך ריינר, משמש כמנכ"ל הרשת.

החנות התרחבה בהמשך לסניפים נוספים: בשנת 2004 היא מנתה 32 סניפים ובשנת 2012 מנתה 64 סניפים. מחזור המכירות של הרשת בשנת 2011 היה 190 מיליון שקלים. נכון לשנת 2017 מונה הרשת 80 סניפים והיא מעסיקה כ-1000 עובדים. ברשת נמכרים פריטי אופנת קז'ואל לנשים, גברים, נוער וילדים הנמכרים כולם בתוך כל סניף של הרשת, ללא קיומן של רשתות בת.

משרדי הנהלת הרשת ממוקמים בפארק התעשייה הר חוצבים בירושלים.
סניף תמנון

==קישורים חיצוניים==

* 

* 
* 

==הערות שוליים==

קטגוריה:רשתות שיווק בישראל
קטגוריה:חברות אופנה ישראליות
קטגוריה:תמנון בתרבות
קטגוריה:רשתות אופנה
קטגוריה:ישראל: חברות שהוקמו ב-1993
יחסי טונגה–קנדה

יחסי טונגה–קנדה הם היחסים הדיפלומטיים הרשמיים שבין ממלכת טונגה לבין קנדה.

== סקירה כללית ==
קנדה נהנית מיחסים בילטרליים א-פוליטיים של שיתוף פעולה עם טונגה. שותפות של קנדה וטונגה בארגונים בינלאומיים מולטילטרליים ומגוון שיתופי פעולה עקב כך, הופכות את היחסים לידידותיים אף יותר. קנדה וטונגה חולקות אינטרסים ביחס לנושא הדיג, והן צדדים לאמנת הדיג של האו"ם. קנדה היא גם שותפה ברב שיח של איי האוקיינוס השקט, מועדון אליו טונגה שייכת.

קנדה גם מסייעת לפיתוח טונגה, היא תומכת בפרויקטים באמצעות הקהילה הקנדית הזעירה התושבת בטונגה וקרן קנדה ליוזמות מקומיות באיי האוקיינוס השקט (CFLI), המנוהלת בנציבות העליונה של קנדה בוולינגטון, ניו זילנד. פרויקט קנדי בולט הוא שיקום האיים לאחר ציקלון איאן בשנת 2014.

קשרי המסחר של קנדה עם טונגה מנוהלים על ידי השירות הממונה על הסחר בניו זילנד.

== ייצוג ==
* קנדה אינה מיוצגת בטונגה בדרג השגרירות אלא באמצעות הנציבות הגבוהה שהיא מחזיקה בוולינגטון, בירת ניו זילנד.
* טונגה אינה מיוצגת בקנדה בדרג השגרירות אלא באמצעות הנציבות הגבוהה שהיא מחזיקה בניו יורק, ארצות הברית.

== ראו גם ==
* יחסי קיריבטי-קנדה
* יחסי סמואה-קנדה
* יחסי פיג'י-קנדה

== קישורים חיצוניים ==
* [http://www.canadainternational.gc.ca/new_zealand-nouvelle_zelande/bilateral_relations_bilaterales/canada_tonga.aspx?lang=eng Canada-Tonga Relations], אתר הנציבות הגבוהה הקנדית בניו זילנד
יחסי קיריבטי–קנדה

יחסי קיריבטי–קנדה הם היחסים הדיפלומטיים הרשמיים שבין הרפובליקה של קיריבטי לבין קנדה.

== סקירה כללית ==
על פי משרד החוץ הקנדי נהנית קנדה מ"יחסים לבביים עם קיריבטי". שותפות של קנדה וקיריבטי בארגונים בינלאומיים מולטילטרליים ומגוון שיתופי פעולה עקב כך, הופכות את היחסים לידידותיים אף יותר. קנדה וקיריבטי חולקות אינטרסים ביחס לנושא הדיג, והן צדדים לאמנת הדיג של האו"ם. קנדה היא גם שותפה ברב שיח של איי האוקיינוס השקט, מועדון אליו קיריבטי שייכת.

קנדה גם מסייעת לפיתוח קיריבטי, היא תומכת בפרויקטים באמצעות הקהילה הקנדית הזעירה התושבת בקיריבטי וקרן קנדה ליוזמות מקומיות באיי האוקיינוס השקט (CFLI), המנוהלת בנציבות העליונה של קנדה בוולינגטון, ניו זילנד. בשנים 2014-2015 ניהלה קנדה ארבעה פרויקטים בקיריבטי.

קשרי המסחר של קנדה עם קיריבטי מנוהלים על ידי השירות הממונה על הסחר בניו זילנד. הסחורה העיקרית המיובאת לקנדה היא הקופרה.

== ייצוג ==
* קנדה אינה מיוצגת בקיריבטי בדרג השגרירות אלא באמצעות הנציבות הגבוהה שהיא מחזיקה בוולינגטון, בירת ניו זילנד.
* קיריבטי אינה מיוצגת כלל בקנדה.

== ראו גם ==
* יחסי טונגה–קנדה
* יחסי סמואה–קנדה
* יחסי פיג'י–קנדה

== קישורים חיצוניים ==
* [http://www.canadainternational.gc.ca/new_zealand-nouvelle_zelande/bilateral_relations_bilaterales/canada_kiribati.aspx?lang=eng Canada-Kiribati relations], אתר הנציבות הגבוהה הקנדית בניו זילנד

קנדה
יחסי טובאלו–קנדה

יחסי טובאלו–קנדה הם היחסים הדיפלומטיים הרשמיים שבין טובאלו לבין קנדה.

== סקירה כללית ==
קנדה נהנית מיחסים בילטרליים א-פוליטיים של שיתוף פעולה עם טובאלו. שותפות של קנדה וטובאלו בארגונים בינלאומיים מולטילטרליים ומגוון שיתופי פעולה עקב כך, הופכות את היחסים לידידותיים אף יותר. קנדה וטובאלו חולקות אינטרסים ביחס לנושא הדיג, והן צדדים לאמנת הדיג של האו"ם. קנדה היא גם שותפה ברב שיח של איי האוקיינוס השקט, מועדון אליו טובאלו שייכת.

קנדה גם מסייעת לפיתוח טובאלו, היא תומכת בפרויקטים באמצעות קרן קנדה ליוזמות מקומיות באיי האוקיינוס השקט (CFLI), המנוהלת בנציבות העליונה של קנדה בוולינגטון, ניו זילנד.

קשרי המסחר של קנדה עם טובאלו מנוהלים על ידי השירות הממונה על הסחר בניו זילנד.

== ייצוג ==
* קנדה אינה מיוצגת בטובאלו בדרג השגרירות אלא באמצעות הנציבות הגבוהה שהיא מחזיקה בוולינגטון, בירת ניו זילנד.
* טובאלו אינה מיוצגת בקנדה בדרג השגרירות אלא באמצעות הנציגות שלה לארגון האומות המאוחדות שהיא מחזיקה בניו יורק, ארצות הברית.

== ראו גם ==
* יחסי סמואה-קנדה
* יחסי פיג'י-קנדה
* יחסי קיריבטי-קנדה
* יחסי טונגה-קנדה

== קישורים חיצוניים ==
* [http://www.canadainternational.gc.ca/new_zealand-nouvelle_zelande/bilateral_relations_bilaterales/canada_tuvalu.aspx?lang=eng Canada-Tuvalu Relations], אתר הנציבות הגבוהה הקנדית בניו זילנד
תמי טוראל

תמי טוראל (נולדה ב-1950) היא תשבצאית ישראלית.

==ביוגרפיה==

נולדה ב-1950 בתל אביב להורים יוצאי פולין, אביה מרדכי גורדון היה מנהל בבנק לאומי ואמה פנינה עקרת בית.
בעלת תואר בלשון ומקרא ותעודת הוראה מאוניברסיטת תל אביב.

התחילה את דרכה המקצועית כמגיהה בהוצאת "רמדור". ב-1972 החלה לעבוד בידיעות אחרונות כמגיהה וב-1974 עברה למגזין "לאשה".

בתחילת שנות ה-80 כתבה את המדור הסאטירי "צו השעה" יחד עם יוסף ג'קסון וטל גלעד. ב-1981 יזמה את מדור התשבצים של שבועון "לאשה", אותו הכינה מדי שבוע במשך 36 שנה.

טוראל הכינה את תבניות התשבצים והתשחצים עצמן, ואת התוכן התאימה לאקטואליה.

במהלך השנים יצרה כ-14,000 תשבצים, תשחצים ושאר סוגי שעשועוני חשיבה עבור המדור השבועי ועבור המוספים המיוחדים, בהם מגוון חידות מקוריות ומשחקי לשון ייחודיים.

החל מאוגוסט 2017, עם פרישתה לגמלאות, בתה חלי טוראל יוצרת את מדור התשבצים ומוסף "אפשר לחשוב" ב"לאשה".

טוראל נשואה ואם לשתי בנות.

==מכתביה==
* "תשבצים ושעשועונים לגדולים ולקטנים" - לאישה, 2007

==קישורים חיצוניים==

==הערות שוליים==

קטגוריה:תשבצאים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1950
קטגוריה:ישראלים שנולדו ב-1950
יחסי טונגה–יוון

יחסי טונגה–יוון הם היחסים הדיפלומטיים הרשמיים שבין ממלכת טונגה לבין הרפובליקה ההלנית.

== סקירה כללית ==
הרפובליקה ההלנית וממלכת טונגה כוננו את יחסיהן הדו-צדדיים בשנת 1984. על פי משרד החוץ היווני "היחסים בין שתי המדינות טובים, ושיתוף הפעולה הדו-צדדי (דו-צדדי) והרב-צדדי (מולטילטרלי) מספק."

באוגוסט 2004, שרת החינוך של טונגה, פאולה סוניה בלומפילד, ביקרה ביוון במסגרת ביקור רשמי באתונה, השרה לקחה חלק באולימפיאדת אתונה 2004 יחד עם המשלחת הטונגאנית. אזרחים יוונים המגיעים לבקר בטונגה אינם זקוקים לאשרה כדי להיכנס בגבולותיה של המדינה. אזרחים טונגאניים המגיעים לבקר ביוון לא זקוקים לאשרה כדי להיכנס בגבולותיה של המדינה.

== ייצוג ==
* יוון אינה מיוצגת בטונגה בדרג השגרירות אלא באמצעות השגרירות שהיא מחזיקה בקנברה, טריטוריית הבירה האוסטרלית, אוסטרליה.
* טונגה אינה מיוצגת ביוון כלל.

== ראו גם ==
* יחסי יוון-סמואה
* יחסי יוון-פיג'י
* יחסי טובאלו-יוון

== קישורים חיצוניים ==
* [http://www.mfa.gr/en/blog/greece-bilateral-relations/tonga/ Greece's Bilateral relations with Tonga], משרד החוץ היווני

== הערות שוליים ==
יחסי צרפת–תוניסיה

יחסי צרפת–תוניסיה הם היחסים הדיפלומטיים שבין הרפובליקה הצרפתית לבין הרפובליקה התוניסאית.

== היסטוריה ==
בשנת 1881 פלשה צרפת לתוניסיה והקימה את הפרוטוקרט הצרפתי בתוניסיה. פורמלית נטלה צרפת לידיה את נושאי החוץ והביטחון אך בפועל צרפת הקימה מערכת מנהלית שפיקחה על המנהל של הביי בכל תחומי הממשל. בימי הפרוטקטורט פעלה צרפת לפיתוח כלכלה ומערכת חינוך מודרנית המושפעת מהתרבות הצרפתית. הפרוטוקרט שרד עד להכרזת העצמאות של תוניסיה בשנת 1956, צרפת הכירה בתוניסיה במהרה. לאחר מתן העצמאות שרר מתח בן צרפת לתוניסיה ב-1957 צרפת הפסיקה את הזרמת הכספים שעמדו באותו הזמן על 33.5 מיליון דולר אמריקאי לתוניסיה בשל תמיכה בעצמאותה של המדינה השכנה, אלג'יריה. נשיא תוניסיה חביב בורגיבה ציין כי "צרפת ותוניסיה לעולם לא יהיו עוד שותפות בלעדיות.".

גם לאחר מתן העצמאות לתוניסיה החזיקה צרפת בסיסים צבאיים בתוניסיה, הגדול שבהם בעיר הנמל ביזרטה. בשנת 1958 ביצעה צרפת פעולת תגמול בתוניסיה נגד מורדים אלג'יריים ששהו בשטחה בפעולה נהרגו אזרחים רבים. כתגובה ניתקה תוניסיה את יחסיה עם צרפת ודרשה לפנות את הבסיסים הצרפתיים משטחה. שילטנו של דה גול פינה את רוב הבסיסים אך המשיך להחזיק את בסיס הצבא בביזרטה. בשנת 1960 לאחר דרישות חוזרות ונשנות לפינוי הצבא הצרפתי מביזרטה, תקפו כוחות תוניסאים את הצבא הצרפתי בעיר. לאחר התערבות בינלאומית נפתחו שיחות בן הצדדים על פינוי הצבא הצרפתי והושג הסכם. בשנת 1963 אחרוני החיילים הצרפתים עזבו את תוניסיה.

בהמשך פיתחו צרפת ותוניסיה יחסים כלכליים ופוליטיים הדוקים. צרפת עדיין רואה בתוניסיה חלק מאזור ההשפעה שלה. בצרפת חיים מאות אלפי אזרחים ממוצא תוניסאי.

צרפת סירבה לבקר את נשיא תוניסיה זין אל-עאבדין בן עלי, שהיה לבן בריתה, למרות המתה ורצח של מפגינים לא אלימים רבים. בסופו של דבר בן עלי התפטר והועמד לדין, צרפת גונתה בפסק דין זה.

== ייצוג ==
* צרפת מיוצגת בתוניסיה באמצעות שגרירות שהיא מחזיקה בבירה תוניס. צרפת מיוצגת בתוניסיה גם באמצעות 4 קונסוליות שהיא מחזיקה בערים: ג'רבה, ספקס, סוסה, וטוזאור.
* תוניסיה מיוצגת בצרפת באמצעות שגרירות שהיא מחזיקה בבירה פריז. תוניסיה מיוצגת בצרפת גם באמצעות 8 קונסוליות שהיא מחזיקה בערים: גרנובל, ליל, ליון, מרסיי, ניס, רובע נאנטר בפריז, שטרסבורג, וטולוז.

== ראו גם ==
* יחסי לבנון-צרפת
* יחסי איחוד האמירויות הערביות-צרפת

== קישורים חיצוניים ==

* [http://www.bbc.com/news/world-europe-12599831 Libya and Tunisia prompt France foreign policy changes], בי בי סי, 28 בפברואר 2011.

== הערות שוליים ==
ארט פפר

ארתור אדוארד פפר ג'וניור (באנגלית: Arthur Edward Pepper Jr.; 1 בספטמבר 1925 – 15 ביוני 1982) היה סקסופוניסט אלט אמריקאי ודמות מרכזית בג'אז של החוף המערבי.

פפר התפרסם בתקופתו בביג בנד של סטן קנטון והיה ידוע בהופעותיו הטעונות רגשית ובשינוי סגנון הנגינה שלו במהלך הקריירה.

== ראשית חייו ==

ארט פפר נולד בגרדנה שבקליפורניה, ב-1 בספטמבר 1925. אמו הייתה בת 14 שברחה מהבית ואביו מלח בצי הסוחר. שניהם היו אלכוהוליסטים עם נטייה לאלימות וארט הצעיר עבר לגור עם סבתו מצד אביו. עוד בגיל צעיר פפר הפגין כישרון מוזיקלי וקיבל שיעורי נגינה. הוא החל לנגן בקלרינט בגיל תשע, עבר לסקסופון אלט בגיל 13 והחל לנגן במועדון לילה בלוס אנג'לס.

== קריירה ==

בגיל 17 החל פפר לנגן באופן מקצועי עם בני קרטר, אחר כך הצטרף לתזמורתו של סטן קנטון התזמורת והופיע אתה עד גיוסו ב-1943. אחרי מלחמת העולם השנייה חזר פפר ללוס אנג'לס והצטרף שוב לתזמורתו של קנטון. בשנות ה-50  זכה פפר להכרה כאחד מהאלטו סקסופוניסטים המובילים בג'אז ואף סיים שני רק לצ'ארלי פארקר במשאל הקוראים של המגזין דאון ביט ב-1952. יחד עם צ'ט בייקר, ג'רי מאליגן ושלי מאן, פפר מקושר לעיתים קרובות (אולי יותר עקב מוקד פעילותו מאשר סגנון נגינתו) עם הקול ג'אז של החוף המערבי, בניגוד לג'אז "החם" יותר של החוף המזרחי שנוגן על ידי צ'ארלי פארקר, דיזי גילספי ומיילס דייוויס. הקריירה של פפר נקטעה פעמים רבות עקב מאסרים שנבעו מהתמכרותו להרואין, אך הוא הצליח לחזור להקליט ולהופיע ולמרות בעיותיו הרבות שמר על רמה מוזיקלית גבוהה עד מותו ב-1982.

==קישורים חיצוניים==

* 
* 

==הערות שוליים==

קטגוריה:אמריקאים ממוצא איטלקי
קטגוריה:נגני ג'אז: סקסופוניסטים
קטגוריה:אמריקאים שנולדו ב-1925
קטגוריה:אמריקאים שנפטרו ב-1982
בנזייטן

פסל של בנזייטן משנת [[1605]]
בנזייטן (ביפנית: 弁才天, 弁財天) היא אלה בודהיסטית-יפנית, אשר דמותה עוצבה בהשראת האלה ההינדואיסטית סראסווטי. פולחן בנזייטן הגיע ליפן במהלך המאות ה-6 עד ה-8, בעיקר באמצעות תרגומים סיניים לסוטרת אור הזהב, אשר בה פרק שלם העוסק בה. היא נזכרת גם בסוטרת הלוטוס, ולעיתים קרובות מתוארת אוחזת ביווה - לאוטה יפנית מסורתית, בדיוק כפי שסארסוואטי מחזיקה בלאוטה מסורתית הודית.

בנזייטן היא אלת כל מה שזורם, וזה כולל: מים, זמן, מילים, רהיטות, דיבור, מוזיקה ובמשתמע, ידע. בסוטרת אור הזהב, היא מודגשת כאלת מגן, ובהדרגה היא הפכה לאלה המגינה על יפן, ובהמשך גם על אנשים יחידים. היא נחשבת לאחת מ"שבעת אלי המזל". כיום היא מזוהה בעיקר עם הנגינה, ולפיכך במרבית הייצוגים האמנותיים שלה היא אוחזת ביווה. על פי גרסאות מסוימות, היא הייתה זו שהרגה את הנחש או הדרקון בעל שלושת הראשים וריטרה. מקדשים בודהיסטיים שונים ברחבי יפן מוקדשים לה, והיא אף זוכה ליחס מסוים בשינטו.

==קישורים חיצוניים==

* 

קטגוריה:אלות אמנות
קטגוריה:אלות מסחר
קטגוריה:אלות מזל
קטגוריה:אלות ים ונהר
קטגוריה:נשים בבודהיזם
אגם מינוונקה

אגם מיניוונקה (באנגלית: Lake Minnewanka - משמעות השם בשפת הסטוני של האומות הראשונות - "מי הרוחות"). האירופאים הראשונים שהגיעו לאגם קראו לו "אגם השטן" - "Devil’s Lake") הוא אגם קרחוני הנמצא בשטח המזרחי של הפארק הלאומי באנף, בפרובינציית אלברטה שבקנדה.

==גאוגרפיה==
האגם נמצא כ־5 קילומטרים צפונית־מזרחית לעיירה באנף. אורכו של האגם 21 קילומטרים, ועומקו מגיע ל־142 מטרים. 

האגם הוא הארוך ביותר מבין אגמי הרי הרוקי הקנדיים, והשני בעומקו.

נהר קסקייד מזין את האגם. הוא זורם מזרחית להר קסקייד, דרומה דרך קניון סטיוארט (Stewart Canyon) ונשפך אל צידו המערבי של האגם. 

מספר נחלים הזורמים מטה מן הר אינגליסמאלדי, הר ג'ירארד והר פיצ'י נשפכים אל צידו הדרומי של האגם.

הר איילמר, הגבוה בהרי הפארק (גובהו 3,162 מטרים) מצוי מספר קילומטרים צפונית לאגם.

רכס פיירהולם נמצא דרומית לאגם.

==היסטוריה==
שבטים אבוריג'ינים (שבטי האומות הראשונות), התיישבו באזור האגם לפני כ-10,000 שנים. סביב האגם התגלו חניתות עם "חודי קלוביס" אשר שימשו את המתיישבים לצוד באזור זה, העשיר בבעלי חיים (ובהם אייל קנדי, אייל פרדי שחור-זנב, כבש ארגאלי, דובי גריזלי).
סכרים נבנו במוצא האגם בשנים 1912 ו-1941 כדי לספק לעיר בנאף חשמל הידרו-חשמלי. הסכם שנבנה בשנת 1941 העלה את מפלס האגם ב-30 מטרים, וכיסה במים את כפר הנופש מיניוונקה שנבנה בשנת 1888 על גדת האגם.

==תחבורה==
ניתן להגיע אל קצהו המערבי של האגם בדרך אגם מינוונקה המקשרת את הדרך המהירה הטרנס קנדית עם האגם.

==תיירות==
סביב האגם מספר מסלולי הליכה, וכן שישה אתרי מחנאות. בין הפעילות שניתן לעשות באזור האגם ניתן למנות מסלולי הליכה רגליים, שיט בקאנו, רכיבה על אופני הרים, צילום חיות בר, דיג, ורכיבה על סוסים. כמו כן האגם הוא אתר צלילה פופולרי בשל הכפר השקוע המצוי בו.

== גלריית תמונות ==
<gallery>
File:Lake Minnewanka-1.jpg
File:Lake Minnewanka-2.jpg
File:Lake Minnewanka-3.jpg
File:Two Jack Lake.jpg|הכביש המוביל לאגם
File:Lake Minnewanka and Bow River Valley.jpg|האגם ועמק נהר בואו
File:Lake Minnewanka 01.jpg|האגם בחורף
File:Lake Minnewanka 02.jpg|האגם בחורף
</gallery>

== קישורים חיצוניים ==

* [https://web.archive.org/web/20121025101808/http://www.canadianrockies.net/banff/minnewan.html תיאור האגם באתר הפארק הלאומי באנף]
* [https://web.archive.org/web/20160430021052/http://hikealberta.com/hike/lake-minnewanka-wardens-cabin מסלולי הליכה בסמוך לאגם]
* [https://www.pc.gc.ca/en/pn-np/ab/banff/visit/les10-top10/minnewanka אגם מינוונקה] באתר פארקי קנדה (אתר רשמי)
* [https://www.pc.gc.ca/en/pn-np/ab/banff/activ/plonge-diving/sites-minnewanka אתרי צלילה באגם מינוונקה] - באתר פארקי קנדה
** [https://www.pc.gc.ca/en/pn-np/ab/banff/activ/plonge-diving מידע על צלילה באגם]

==הערות שוליים==

קטגוריה:הפארק הלאומי באנף
מינוונקה
ויטיאז פודולסק (הוקי קרח)

מועדון ההוקי ויטיאז פודולסק (ברוסית: "Хокке́йный Клуб Витязь Подольск") הוא קבוצת הוקי קרח מהעיר פודולסק שבמחוז מוסקבה, רוסיה. הקבוצה הצטרפה לליגת ה-KHL בשנת 2008 עם הקמתה.

==היסטוריה==
קבוצת ההוקי קרח ויטיאז הוקמה בשנת 1996, בשכונת וניוקובו בעיר צ'כוב שבמחוז מוסקבה והתמודדה בליגת העל הרוסית בהוקי קרח. בשנת 2000 עברה הקבוצה לעיר פודולסק ופורקה כעבור זמן קצר. ב-16 בפברואר 2004 הקבוצה הוקמה מחדש בעיר צ'כוב והתמודדה בליגת המשנה.

בעונת 2004/2005 העפילה חזרה לליגה הבכירה ובעונת 2005/2006 מתמודדת בליגה הבכירה בהוקי קרח. מאז עונת 2008 נוטלת חלק בליגת ההוקי הקונטיננטלית אך העפילה לפלייאוף גביע גגארין פעמיים בלבד (בעונת 2016/2017 ובעונת 2018/2019).

המועדון ספג מספר עונשים מהנהלת ליגת ההוקי הקונטיננטלית בשל אי סדרים בספרי החשבונות של המועדון והוענש על כך בקנס על סך 4 מיליון רובלים.

הקבוצה עברה לעיר פודולסק בעונת 2013/2014 בשל אי עמידתו של היכל הקרח בעיר צ'כוב בתקני הליגה.

הקבוצה פתחה את עונת 2019/2020 עם מאזן של 10 ניצחונות שמהווים להישג שיא בתולדותיה וכוללים ניצחונות על הקבוצות הגדולות במדינה כמו סק"א סנקט פטרבורג דינמו מוסקבה, מטאלורג מגניטוגורסק וצסק"א מוסקבה. ברם הודחה כבר בשלב שמינית גמר גביע גגארין.

==קישורים חיצוניים==

* 

* 

==הערות שוליים==

קטגוריה:קבוצות KHL
קטגוריה:קבוצות הוקי קרח רוסיות
קטגוריה:ויטיאז פודולסק
דוד ריינה

הרב דוד (דה לה) ריינה (1845–1910) היה מקובל ואיש ציבור, חבר וועד העדה הספרדית בטבריה ורבה של העיר בסוף ימיו.

== ביוגרפיה ==
נולד לשלמה ריינה בטבריה בשנת 1845 (ה'תר"ה), ובצעירותו התחנך בישיבות רבני העיר.

התגורר במשך מספר שנים בחיפה, ולאחר מכן חזר לטבריה, שם נודע כעסקן ואיש ציבור. ידידיו היו הרבנים מסעוד התשואל ואברהם כהן.

נישא לאסתר, וכפי שהעיד עליו בנו, הרב אליהו ריינה, השתדל להתרחק ממשרה רבנית. אולם בשנים האחרונות לחייו שימש כרבה של העיר.

הלך לעולמו ב-9 בינואר 1910 (כ"ח בטבת ה'תר"ע) ונקבר בבית העלמין הישן בטבריה.

כתבי יד שלו בנושאי שו״ת וחידושים היו שמורים אצל הרב משה חמווי. אחיו היה הרב שם טוב ריינה, מרבני טבריה ומייסד בית ספר בביירות שבלבנון.

== קישורים חיצוניים ==
* 
* [https://billiongraves.com/grave/דוד-ריינה/20879592 קברו], באתר Billiongraves

==הערות שוליים==

קטגוריה:טבריה: רבנים ראשיים
קטגוריה:אנשי ועד העדה הספרדית בישראל
קטגוריה:מקובלים
קטגוריה:אנשי היישוב הוותיק ילידי ארץ ישראל
קטגוריה:ארץ-ישראלים שנולדו ב-1845
קטגוריה:ארץ-ישראלים שנפטרו ב-1910
קטגוריה:רבנים ספרדיים
קטגוריה:רבנים ארץ-ישראלים
קטגוריה:רבנים ספרדיים ארץ-ישראלים
קטגוריה:חיפה: רבנים
קטגוריה:טבריה: רבנים
קטגוריה:יהודים הקבורים בבית הקברות בטבריה
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
באנף סנטר

מרכז באנף לאמנות ויצירה (באנגלית: Banff Centre for Arts and Creativity), הידוע בכינויו מרכז באנף (The Banff Centre), ובעבר נקרא המרכז ללימודי המשך של באנף (The Banff Centre for Continuing Education), הוא מרכז כנסים והשכלה גבוהה הממוקם בעיירה באנף, בפרובינציית אלברטה שבקנדה. הוקם בשנת 1933 בשם בית הספר של דרמה של באנף. הוענקה לו אוטונומיה מלאה כמוסד אקדמי (שאינו רשאי לתת תארים מתקדמים) בשנת 1978. קמפוס מרכז באנף ממוקם על מורדות הר טאנל.

המרכז מלמד במסלולים של אמנות הבמה ואמנויות יפות, כמו גם הדרכה בנושאי מנהיגות. מרכז באנף הוא חבר ברשת פיתוח הספר של אלברטה.

ב-2008 מרכז הכנסים שינה את שמו למרכז בנאף, וב-2016 שינה את שמו למרכז באנף לאמנויות ויצירה, ומטרתו החדשה שהוגדרה היא "לעורר אמנים ומנהיגים להפוך את תרומתם הייחודית לחברה".

== היסטוריה ==
המרכז נוסד בשנת 1933 על ידי אוניברסיטת אלברטה, במימון של מענק מקרן קרנגי שמושבה בארצות הברית. בראשית פעילותו המרכז הציע רק קורסים בנושא דרמה. 

בשנת 1935 שינה המרכז את שמו ל"בית הספר באנף לאמנות". בשנת 1953 החל המרכז לקיים כנסים, ובשנת 1954 החל המרכז להפעיל את מסלול הניהול.

ב-1970 הפך המרכז למרכז ללימודי המשך, וקיבל אוטונומיה מלאה מאוניברסיטת אלברטה, אך לא הותר לו לתת תארים מתקדמים.

המרכז עכשיו מהווה חלק מאוניברסיטת קלגרי, אשר מאז 1966 שולחת תלמידים ללמוד במרכז. 

באמצע שנות ה-90 של המאה ה-20,  בשל הפחתת התקציבים שקיבל המרכז, המרכז פתח בתוכנית חדשה בשם "היתרון היצירתי" - The Creative Edge, שמטרתה להביא הכנסות למרכז במטרה לפתח את המתקנים שלו ואת מרכז הכנסים אשר נפתח בשנת 1996. המרכז הוכר כמכון אימון ממשלתי (National Training Institute) בשנת 1999, והפך למקום מושבה של התחנה הבינלאומית למחקר של באנף בשנת 2003.

== תוכניות המרכז ==
תוכניות המרכז כוללות התמחויות, סדנאות, תוכניות פרקטיקום, מושבת האמנים לייטון (the Leighton Artists’ Colony) - מרכז יצירה לאמנים, וכן את פסטיבל האמנויות של באנף, הנערך מדי קיץ.

==קישורים חיצוניים==

* 

==הערות שוליים==

קטגוריה:באנף: מבנים
קטגוריה:אלברטה: אוניברסיטאות ומכללות
קטגוריה:באנף: תרבות
ויטיאז פודולסק (פוטבול)

ויטיאז פודולסק (ברוסית: Команда по Американскому Футболу "Витязь Подольск") היא קבוצת פוטבול רוסית מהעיר פודולסק המשחקת בליגת הפוטבול הרוסית. הקבוצה הוקמה בשנת 2012 משתתפת בליגת הפוטבול הרוסית מאז עונת 2015 והיא אחת ממייסדות ליגת הפוטבול המחודשת, שאורגנה מחדש בשנת 2016. החל מעונת 2020 משתתפת בליגת העל המזרח אירופית בפוטבול.
==היסטוריה==
הקבוצה התמודדה באליפות הרוסית בשנים 2015-2017 והעפילה עד לשלב חצי גמר הליגה בעונת 2015 וסיימה במקום השלישי אחרי שהפסידה לאלופה המכהנת "הפטריוטים מוסקבה". בעונת 2016 הודחה בשלב רבע גמר הליגה. ובעונת 2017 אף לא הצליחה להעפיל לפלייאוף. 

בעונת 2018 המועדון התמודד בטורניר ליגת צ'רנוזמיה הפתוחה (Black Bowl), אך לא העפילה לשלב הפלייאוף. בעונת 2019 העפילה לשלב חצי הגמר, אחרי שגברה על מוסקבה יונייטד, אך הודחה בשלב חצי הגמר וסיימה במקום השלישי בליגה.

בעונת 2020 העפילה לחצי גמר הליגה הבכירה של ליגת העל המזרח אירופית בפוטבול.
==קישורים חיצוניים==
* 

==הערות שוליים==

פוטבול 
קטגוריה:קבוצות פוטבול רוסיות
אילן נניקשווילי

אילן נניקשווילי (נולד ב-3 במאי 1979 בקריית אתא) הוא כדורסלן עבר ישראלי ששיחק בעמדת הרכז ובעבר, שחקן נבחרת העתודה.

המשמש כיום כעוזר המאמן בעירוני קריית אתא מליגת העל בכדורסל
==ביוגרפיה ==
נניקשווילי החל את הקריירה שלו בקבוצת הילדים של מכבי קריית מוצקין והתקדם בקבוצה הנוער. שני אחיו, מוטי ואבי, הם שחקני עבר. אחיו אבי שיתף עמו פעולה בליגת העל כשחקן ובליגה הארצית כמאמן.

ב-1994 זומן לראשונה לנבחרת הקדטים של ישראל בין 16 עמה שיחק באליפות אירופה לנוער.

ב-1996 עבר עלה לשחק בקבוצת הבוגרים של מכבי קריית מוצקין בהיותו בן 17.5 
בסוף עונת 1996/97 העפיל יחד עם הקבוצה לליגת העל.

ב-1998 עבר לשחק בקבוצת מכבי כרמיאל מליגה לאומית.

ב-2000 עבר לשחק בקבוצת הפועל חולון מליגת העל במהלך אותה עונה לאחר שלא הרבה לקבל דקות משחק עבר לשחק במדי מכבי כרמיאל אף היא בליגת העל.

ב-2002 עבר לשחק במדי אליצור קריית אתא.

ב-2003 שב לשחק בליגה לאומית ועבר לקבוצת הפועל עפולה.

ב-2004 עבר לשחק בהפועל ירכא.

ב-2005 שב לאליצור קריית אתא, שם שיחק שלוש עונות בליגה לאומית. במשחקו האחרון בקבוצה העלה את הקבוצה לליגת העל לאחר שלשה בשנייה האחרונה של המשחק.

ב-2008 שב בפעם השנייה להפועל עפולה עמה שיחק עונה אחת, במהלכה גם העפיל לשמינית הגמר בגביע המדינה. 

ב-2014 חזר שוב לאליצור קריית אתא לחצי עונה. במהלך אותה עונה עבר להפועל חיפה מהליגה הארצית.

ב-2016 הוביל את הפועל חיפה לזכייה בליגה הארצית והעפלה לליגה לאומית.

ב-2017 עבר לשחק בהפועל עכו מהליגה הארצית.

ביולי 2020 לאחר שלוש שנים ועלית ליגה עם הפועל עכו עזב נניקשווילי וחתם במכבי קריית ביאליק מהליגה הארצית.

נניקשווילי נחשב לרכז יצירתי ובעל יכולת מסירה חזקה ומפתיעה, נניקשווילי נחשב גם לשחקן בעל כמות אסיסטים גבוהה ויכולת הכרעה אל מול שחקנים אחרים בגלל מבנה גופו המסיבי ואחוזים גבוהים בזריקות עונשין אשר מונעים משחקני קבוצות יריבות לבצע עליו עבירות. 

==חיים אישיים==
אילן נניקשווילי נשוי ואב לשלושה. בעשור השני של המאה ה-21, הוא עובד כעורך דין.

==קישורים חיצוניים==

* [http://basket.co.il/player.asp?PlayerId=302 אילן נניקשוולי בעמוד מנהל ליגת העל בכדורסל] מנהלת ליגת העל
* [http://blinker.co.il/%D7%A7%D7%A8%D7%99%D7%95%D7%AA/%D7%A1%D7%A4%D7%95%D7%A8%D7%98-%D7%A7%D7%A8%D7%99%D7%95%D7%AA/%D7%90%D7%97%D7%99%D7%9D-%D7%9C%D7%A1%D7%9C/77135/ אחים לסל] באתר בלינקר
* [http://www.nrg.co.il/online/3/ART1/740/044.html על הבאזר אילן נניקשוולי מעלה את קריית אתא לליגת העל] אתר nrg

קטגוריה:כדורסלנים ישראלים
קטגוריה:כדורסלני הפועל חיפה
קטגוריה:כדורסלני הפועל עפולה
קטגוריה:כדורסלני הפועל חולון
קטגוריה:כדורסלני מכבי קריית מוצקין
קטגוריה:כדורסלני הפועל עכו
קטגוריה:כדורסלני הפועל מגידו
קטגוריה:בוגרי אורט קריית ביאליק
קטגוריה:בוגרי אוניברסיטת חיפה: משפטים
קטגוריה:קריית מוצקין: כדורסלנים
קטגוריה:עורכי דין ישראלים 
קטגוריה:ישראלים שנולדו ב-1979
גדליה אהרן רבינוביץ

רבי גדליה אהרן רבינוביץ מליניץ (ה'תקע"ה, 1815 - ט"ו בשבט ה'תרל"ח, 19 בינואר 1878) היה האדמו"ר הרביעי של חסידות ליניץ, רב העיר ליניץ ומחבר הספר "חן אהרן". הראשון שהוציא את מעוז חסידות ליניץ מהעיר ליניץ ומראשוני האדמו"רים החסידיים ברומניה.

== ביוגרפיה ==
נולד בליניץ לרבי יצחק יואל רבינוביץ, האדמו"ר השלישי לבית ליניץ ובנו של רבי גדליהו מליניץ מייסד החסידות (רבי יצחק יואל מילא את מקום אחיו הבכור, רבי שמואל יהודה לייב).

בצעירותו למד אצל רבי משה צבי מסאווראן, רבי ישראל מרוז'ין ורבי שמואל מקאמינקא. אביו שידכו עוד בקטנותו עם ביתו של רבי שמואל אברהם אבא שפירא מסלאוויטא, משושלת קוריץ. לאחר שנישא הסתופף מספר שנים בצל חותנו בסלאוויטא.

בה'תקצ"ט (1839) שב לליניץ שם החל לכהן באדמו"רות וברבנות תחת אביו.

בה'תרי"ב (1852) עבר לכפר סוקוליבקה שם כיהן כרב ואב"ד הקהילה.

בה'תרכ"ח (1868) ברח לפודול-אילואי שברומניה, בה כיהן כ-10 שנים עד לפטירתו, ושם נקבר. הוציא את הספר "חן אהרן" בו מאוגדים דברי תורתו.

== ילדיו ==
לרבי גדליה אהרן שלושה בנים ושבע בנות.
* בנו וממלא מקומו, רבי יצחק יואל מקנטיקוזיבא, (ט"ז בשבט ה'ת"ר - כ"ד בתמוז תרמ"ה) חתן רבי משולם זוסיא השיל מזינקוב. סבל רבות בחייו ונפטר בצעירותו. אדמו"ר בליניץ, נאסר והוגלה ברוסיה. רב ביקטרינוסלב בפיקוח השלטונות עד שנת תרל"ד אז שוחרר ועבר לקנטקוזבה..
* בנו, רבי פנחס מסוקוליבקא, נולד בשנת תר"ב. חתן הרב יעקב יוסף הורנשטיין. כיהן 40 שנה ברבנות סוקלובקה עד הרצחו בפרעות פטליורה בז' באב תרע"ט.
* בנו, רבי אליהו יוסף (תר"י - י"ג בחשון תרע"א) חתן רבי משולם זושא אוירבך (חתן רבי יעקב ישראל מצ'רקס) ובזיווג שני של רבי יעקב יצחק ממקארוב. אדמו"ר בבאפלו שבארצות הברית.<ref></ref>
* בנו, רבי יעקב יעקאבקא מטשרקאס.
חתניו היו:
* רבי יעקב שמשון חאדארוב, אדמו"ר מבוגופוליה.
* רבי פנחס בן רבי שלמה (חתן רבי משה מאורזיסטשוב).
* רבי דוד ראפילאוויץ', בן רבי סנדר מניקולייב.
* רבי דוד חאדארוב מברדיצ'וב, על פי בקשת דודו, רבי מנחם מנדל הגר (צמח צדיק), כיהן כרב בקהילת אסטרייך.
* רבי שאול, רב בחאטין בסרביה.
* רבי יעקב אריה לייב מליבישוב, בן רבי חיים יצחק מינאוו.
* בתו הצעירה נישאה בזיווג ראשון לבנו של רבי געציל מאוסטרא, ובזיווג שני לגביר מסוים מז'יטומיר.

== לקריאה נוספת ==
* טרקליני החסידות, יצחק אלפסי, כרך א', עמ' 332. הוצאת המודיע.
* הקדמת הספר תשואות חן - חן אהרן, מכון "שמן הטוב", ירושלים, ה'תשע"א.

== הערות שוליים ==

קטגוריה:אדמו"רים
קטגוריה:חסידות ליניץ
רובן סמדו

רובן אפונסו בורחס סמדו (בפורטוגזית: Rúben Afonso Borges Semedo, נולד ב-4 באפריל 1994) הוא כדורגלן פורטוגזי המשחק בעמדת הבלם או בעמדת הקשר ההגנתי בא-דוחייל ובנבחרת פורטוגל.

סמדו נעצר באתונה ב-30 באוגוסט 2021, בחשד שהיה מעורב באונס קבוצתי של קטינה.

==קריירת מועדונים==

סמדו הצטרף לאקדמיית הנוער של ספורטינג ליסבון בגיל 16. ב-11 באוגוסט 2013 הוא ערך את הופעת הבכורה שלו בקבוצה הבוגרת כאשר הוא כובש במשחק ידידות נגד פיורנטינה.

בעונת 2013/14 שיחק סמדו במדי קבוצת המילואים של ספורטינג ליסבון מהליגה הפורטוגלית השנייה. ב-26 באוגוסט 2014 הושאל לעונה לקבוצה הספרדית, ראוס.

בעונת 2015/16 סמדו חזר לסגל הקבוצה הבוגרת של ספורטינג ליסבון. את משחק הבכורה התחרותי הראשון ערך ב-9 באוגוסט כאשר הוא נכנס כמחליף בניצחון 0–1 על היריבה העירונית, בנפיקה ליסבון, במסגרת הסופר קאפ הפורטוגלי. חמישה ימים לאחר מכן הוא הושאל לויטוריה סטובאל. בחלון העברות של ינואר 2016 הוא הוחזר לספורטינג ליסבון עקב משבר פציעות בהגנה.

ב-18 בפברואר 2016 סמדו ערך את הופעת הבכורה שלו בקמפיין אירופי בהפסד 0–1 לבאייר לברקוזן במסגרת שלב 32 האחרונות של הליגה האירופית. באותו המשחק נשלף לעברו הכרטיס האדום, מה שהשאיר את קבוצתו בעשרה שחקנים.

ב-7 ביוני 2017 סמדו עבר לוויאריאל הספרדית תמורת 14 מיליון אירו.

ב-19 ביולי 2018 הושאל סמדו לוסקה לעונה אחת. בינואר בוטלה השאלתו, והוא הושאל מחדש, הפעם לריו אבה הפורטוגלית.

ב-26 ביוני 2019 חתם סמדו באולימפיאקוס לארבע שנים.

== קריירה בינלאומית ==
סמדו ערך הופעת בכורה בנבחרת פורטוגל ב-7 באוקטובר 2020, כשהוא משלים 90 דקות במשחק ידידות שהתסיים בתיקו 0:0 נגד ספרד.

==חשד למעורבות באונס==
ב-30 באוגוסט 2021 נעצר סמדו באתונה על ידי משטרת יוון, לאחר שנערה בת 17, הגישה תלונה בנוגע לאונס קבוצתי שסמדו היה מעורב בו, אחרי בילוי משותף בעיר אורופוס. כמו כן, צו מעצר הוצא נגד גבר בן 40 ממוצא ניגרי, בחשד שהוא הביא את הנערה אל ביתו של סמדו, שם התרחש האונס.

==תארים==
;ספורטינג ליסבון
* הסופר קאפ הפורטוגלי: 2015
פורטו

* אליפות פורטוגל: 2021/2022
* הגביע הפורטוגלי: 2021/2022

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:קשרי כדורגל פורטוגזים
קטגוריה:אמדורה: כדורגלנים
קטגוריה:כדורגלני ספורטינג ליסבון
קטגוריה:כדורגלני ויטוריה סטובל
קטגוריה:כדורגלני ויאריאל
קטגוריה:כדורגלני וסקה
קטגוריה:כדורגלני אולימפיאקוס
קטגוריה:כדורגלני פורטו
קטגוריה:כדורגלני א-דוחייל
קטגוריה:כדורגלני נבחרת פורטוגל
קטגוריה:פורטוגזים שנולדו ב-1994
מוריגן

[[קוכוליין דוהר לקרב כשהמוריגן (בדמות עורב) מעופפת לצדו]]
מוריגן (באירית: Mórrígan או Morrígu, באירלנד המודרנית ידועה לעיתים גם כ-Mór-Ríoghain) היא דמות מהמיתולוגיה האירית. היא מזוהה בעיקר עם מלחמה וגורל, וכן עם נבואות על מוות במלחמה. היא מעופפת לעיתים קרובות מעל שדות קרב בדמות הבאדב - עורב שחור. היא מזוהה גם עם ריבונות על אדמה ובעלי חיים, ומשמשת כאפוטרופוסית של שטח מסוים ואנשיו. מוריגן מחולקת לשלוש ישויות אשר כל אחת משתלטת על הגוף בתקופה אחרת: מוריגן, מאכה ובייב. הן מכונות יחד "שלושת המוריגנות".

==דמותה==
מוריגן משמשת מעין אלת מלחמה. לעיתים קרובות היא מתוארת עם חנית בכל יד, ועם היכולת לשנות צורה לכל דבר, בדרך כלל לעורב. היא מאושרת לשלוח גברים למלחמה, אשר בה היא מתערבת בעצמה במהלכה או מרחפת מעליה. יש לה מערכת יחסים עם דגדה - האל הבכיר ביותר בפנתאון.

==מוריגן וקוכוליין==
למוריגן תפקיד חשוב בסיפורי "מחזור אולסטר". בסיפור "Táin Bó Regamna", מתאהבת מוריגן בגיבור האגדי קוכוליין. היא מופיעה בפניו כאשר הוא פושט על שדה בקר. הוא אינו מזהה אותה ומעליב אותה. בתגובה, היא הופכת לעורב שחור ומעופפת אל ענף עץ. כעת קוכוליין מזהה אותה ואומר שאם היה יודע מי היא לא היה פוגע בה. מוריגן מודיעה לו שהוא ייענש על מעשיו. קוכוליין אומר שהיא אינה מפחידה אותו, והיא מוסרת סדרת אזהרות ונבואות זעם על קרב מתקרב שבו הוא עומד למות. לסיום היא מציינת שהיא תהיה שם.

בסיפור "Táin Bó Cúailnge", מידב מלכת קונכט פולשת לאולסטר במטרה לגנוב את השור האגדי דון קואילנג. מוריגן הופכת לעורב ומזהירה את השור להימלט ברגע האחרון. קוכוליין מגן על אולסטר בסדרה של קרבות כנגד חייליה של מידב. בהפוגה קלה בין הקרבות, מוריגן מופיעה בפניו מחופשת לאשה צעירה ומציעה לו את עזרתה ואהבתה. הוא דוחה אותה בבוז, והיא מחליטה להעניש אותו. היא הופכת לצלופח, זאב ולאחר מכן לפרה, ובכל הפעמים מנסה להכשיל אותו ולמנוע ממנו את הניצחון. בכל שלוש הפעמים היא נכשלת, וקוכוליין מנצח ואף פוצע אותה שלושה פצעים. לאחר מכן היא מתחזה לאשה זקנה החולבת פרה, ועדיין נושאת על גופה את שלוש הפציעות. היא נותנת לקוכוליין שלוש כוסות חלב, וכנגד כל כוס הוא מברך אותה ופצע אחד שלה נרפא. לאחר מכן היא מגלה את זהותה, והוא מביע חרטה על כך שריפא אותה. 

בהמשך מגיע קרב גדול, וקוכוליין רואה את מוריגן בדמותה האמיתית לפני הקרב. כך הוא מבין שזה הקרב האחרון שלו, ולקראת סופו הוא קושר את עצמו לאבן כדי למות זקוף. אויביו אינם מאמינים שהוא אכן מת, אולם אז מוריגן הופכת שוב לעורב ונוחתת על כתפו, וכך הם מבינים שהוא אכן מת.

==קישורים חיצוניים==

* 
* 

==הערות שוליים==

קטגוריה:אלות מוות
קטגוריה:אלות מלחמה
קטגוריה:אירלנד: תרבות
יצחק יואל רבינוביץ מקנטיקוזיבה

רבי יצחק יואל (רבינוביץ) מקנטיקוזיבה (ט"ז בשבט ה'ת"ר, 1840 - כ"ד בתמוז ה'תרמ"ה, 1885) היה רב והאדמו"ר החמישי של חסידות ליניץ. סבל ממחלות ורדיפות ונפטר בגיל 45.

== ביוגרפיה ==
נולד בליניץ לרבי גדליה אהרן רבינוביץ, הרביעי בחסידות ליניץ, ולבתו של רבי שמואל אבא שפירא מסלאוויטא משושלת קוריץ. נשא לאישה את בתו של רבי משולם זוסיא השיל מזינקוב. 

בשנת ה'תרכ"ג (1863) החל לכהן ברבנות העיר ליניץ ובשנת ה'תרכ"ט (1869) נאסר על ידי הרוסים והוגלה לכמה ערים בתוך רוסיה. בשנת ה'תרל"א (1871) החל לכהן ברבנות ביקטרינוסלב בפיקוח השלטונות. בשנת ה'תרל"ד (1874) הותר לו לצאת משם והוא עבר לקנטקוזבה, שם החלה הנהגתו באדמו"רות, שנמשכה 11 שנים. הוא נפטר בגיל 45.

== בניו ==

* רבי יהושע העשיל (כ"ה באדר ה'תר"ך - כ"ו בניסן ה'תרצ"ח) אבי חסידות מונסטריץ'
* רבי פנחס מקנטקוזבה (ה'תרכ"א - כ"ו באייר ה'תרפ"ב) מחבר ספר "עבודת יצחק" על התורה. חתנו של רבי מרדכי דב טברסקי מטומשפול (נכד רבי יעקב ישראל מצ'רקס)
* רבי משולם זוסיא מארעל (ה'תרכ"ט - י"ג באדר ה'תרפ"ב). חתנו של רבי אברהם שמואל מברזנה
* חתנו היה רבי בן ציון יהודה לייב טברסקי, השני בחסידות הורניסטייפול

== לקריאה נוספת ==
* טרקליני החסידות, יצחק אלפסי, כרך א', עמ' 335. הוצאת המודיע.

==קישורים חיצוניים==
* [http://www.otzar.org/forums/viewtopic.php?f=19&t=14081 אשכול על אודותיו] בפורום אוצר החכמה (באשכול קישורים לדפים שונים אודותיו ובהם כתבי יד של בנו).
* [http://www.zadikim.net/?p=5619 תגלית: נמצאה <nowiki>[!]</nowiki> מקום קבורתו של ר’ יצחק יואל בן ר’ גדליה מליניץ] "קברי צדיקים"

קטגוריה:אדמו"רים
קטגוריה:חסידות ליניץ
ברכת השם

ברכת השם היא מצוות לא תעשה מהתורה על גידוף ה'. איסור זה הוא גם אחת משבע מצוות בני נח. שם האיסור בדברי חז"ל הוא בלשון סגי נהור. העובר על האיסור נקרא מגדף.

==מקור האיסור==
* לישראל נאסר הדבר מהפסוק ב: "אלהים לא תקלל", שמלבד האיסור לקלל דיין שנלמד ממנו, "הוציאן הכתוב בלשון אלהים כדי שיהא נכלל עם הלאו הזה לאו אחר, והוא לאו דברכת השם".
* לבני נח מקור האיסור נלמד מהפסוק ב: "וַיְצַו ה' אֱלֹהִים עַל הָאָדָם"

== מקרי גידוף במקרא ==

בפרשת אמור שבספר ויקרא מסופר על בנה של שלומית בת דברי, שאביו היה מצרי, וכשבא במריבה עם אדם מישראל - קילל בנקיבת שם ה', ונפסק דינו לסקילה: 

מקרה נוסף של גידוף מופיע בספר מלכים ב', שם מסופר שרב שקה התבטא בדברי חרפות וגידוף כלפי ה', והשומעים זאת קרעו בגדיהם. ומשם למדו חז"ל שהשומע אדם המגדף כלפי ה' צריך לקרוע את בגדיו:

==מדיני האיסור==
* העונש על גידוף במזיד הוא סקילה. הדבר נתפרש בפרשת המגדף ביחס לבנה של שלומית בת דברי. נוסף על כך, ישנו חיוב כרת על מעשה זה, אם המגדף לא נתפס. עם זאת, שלא כחייבי כרת אחרים, בשוגג ישנה מחלוקת אם הוא חייב להביא קרבן חטאת, מפני שמדובר בעבירה הנעשית בדיבור בלבד ולא במעשה.
* אופן הגידוף המחייב בעונש: .
* אם גידף בעבודה זרה - קנאים פוגעים בו אך אינו חייב מיתת בית דין.
* השומעים את הקללה צריכים לקרוע את בגדיהם, ואינם מאחים את הקרע לעולם.

==דינים מיוחדים במגדף==
* בשונה מרוב דיני התורה הקשורים בדיבור, המגדף אינו יכול לחזור בו גם תוך כדי דיבור.
* המגדף הוא היחיד מכל הנהרגים על ידי בית דין ש(הדיינים והעדים) סומכים עליו את ידיהם.

==הערות שוליים==

קטגוריה:קללות ביהדות
קטגוריה:מצוות לא תעשה
קטגוריה:מצוות שבדיבור
קטגוריה:מצוות הנוהגות בזמן הזה
קטגוריה:שבע מצוות בני נח
קטגוריה:פרשת משפטים
קטגוריה:פרשת אמור
קטגוריה:חייבי סקילה
קטגוריה:חייבי כרת
המשכן למוזיקה ואמנויות רעננה

המשכן למוזיקה ואמנויות רעננה הוא מרכז אמנויות במה שהוקם בשנת 2003 בעיר רעננה.

== פעילות ==
במשכן מתקיימות הצגות תיאטרון למבוגרים, הצגות לילדים, מופעי מוזיקה מגוונים, קונצרטים, קורסים, תערוכות, חוגים, שעות סיפור, ימי עיון, ערבי זמר ועוד. המשכן משמש בתור אולם הבית של תזמורת סימפונט רעננה.

המשכן מארח כנסים ואירועים עסקיים, השקות, קבלות פנים ועוד. אולם המשכן מכיל 342 מקומות ישיבה ומציע מגוון גדול של חדרים וסדנאות.

המשכן מציע מגוון סדרות במינוי: סדרת תיאטרון המיטב, סדרת ה"ערים המרתקות בעולם" בשיתוף רעות קשרי תרבות, סדרת קונצרטים של האנסמבל הקולי הישראלי - "החוויה הקולית", סדרת מפגשים עם מוזיקאים מובילים בהנחיית יואב קוטנר הנקראת "פסקול ישראלי", סדרת ערבי זמר עם האחים אסנר, סדרת הצגות מוזיקליות ביידיש, סדרת הצגות לפעוטות וסדרת הצגות לגיל הרך.

בקומה העליונה של המשכן יושבת מגמת המוזיקה של תיכון מור מטרו-ווסט הנחשבת אחת המגמות הטובות בארץ. המגמה מחזיקה בשבעה חדרים בהם אולפן שנועד לחזרות של הרכבים במגמה וחדר מחשבים (טריטון) שבו כל מחשב מצויד בתוכנות שלהן מזדקקים התלמידים.
המגמה משתמשת באודיטוריום של המשכן לצורך ערבי מגמה, ערבי עיבודים ואופרטות מקוריות של המגמה.
המגמה מתחלקת לנגני ג'אז ומוזיקה קלה ונגנים קלאסיים (כמו כן גם הזמרים).
את המגמה מרכזת אביטל גפן.

==קישורים חיצוניים==
* 

קטגוריה:ישראל: אולמות קונצרטים
קטגוריה:רעננה: מבנים
קטגוריה:רעננה: תרבות
איגרת מרד

במשפט העברי, איגרת מרד הוא שטר שנכתב על ידי בית הדין כאשר הבעל או האשה נמנעים מקיום יחסי אישות.

==פרטי האיגרת==
על פי ההלכה המובאת במשנה במסכת כתובות (ה, ז) האישה המורדת מפסידה סכום קצוב כל שבוע מכתובתה עד שתחזור בה. וכן הבעל המורד ואינו מקיים יחסים עם אשתו, מוסיפים ("קונסים") לו כל שבוע סכום קצוב על ערך הכתובה שכתב לאשתו.

את איגרת המרד כותבים על מנת שלא יוכל אחד הצדדים לאחר זמן לומר לא מרדתי ויתבע את הכתובה המקורית.

===ארוסה===
כמו כן כותבים איגרת מרד על ארוסה, שאינה רוצה להינשא. אולם איש המורד על ארוסתו אין כותבים עליו איגרת מרד מפני שאין על האישה חיוב של מצוות פרייה ורבייה. אלא שאם האישה טוענת שהיא רוצה בילדים על מנת שיהיו לה לעזר בזיקנותה – כותבים גם בזה איגרת מרד.

===יבמה===

הרמב"ם מבאר כי גם אישה שמת בעלה בטרם הולידה ילדים ("יבמה", שהיא אמורה להינשא לאחיו של בעלה שמת) כותבים עליה איגרת מרד אם היא מסרבת להינשא לו ללא סיבה מספקת.

==נוסח האיגרת==
יש כמה נוסחאות של איגרת מרד הנכתבת על אשה המורדת בבעלה;

==ראו גם==
* מורדת על בעלה

==קישורים חיצוניים==
* 

==הערות שוליים ==

קטגוריה:משפט עברי: דיני משפחה ואישות
קטגוריה:הלכות אישות
קטגוריה:ייבום וחליצה
בירגיט קליין

בִּירְגִּיט אֶ. קְלַיּן (בגרמנית: Birgit E. Klein; נולדה ב-15 באוקטובר 1962 בקרפלד) היא רבה רקונסטרוקציוניסטית בקהילה היהודית של שטרסבורג וסופרת. בשנת 2017 היא הוסמכה כרבה בבית המדרש לרבנים ליהדות מתחדשת בווינקוט שבפילדלפיה. רבה בירגיט קליין היא גם פרופסור של בית הספר הגבוה למדעי היהדות בהיידלברג .

==ספריה ==
ספריה של בירגיט קליין בגרמנית הם:
* Selbstzeugnisse und Ego-Dokumente frühneuzeitlicher Juden in Aschkenas. Beispiele, Methoden und Konzepte, ברלין 2011.
* Memoria – Wege jüdischen Erinnerns. Festschrift für Michael Brocke zum 65. Geburtstag, ברלין 2005.
* Wohltat und Hochverrat: Kurfürst Ernst von Köln, Juda bar Chajjim und die Juden im Alten Reich, פרייבורג 2003.
* Das jüdische Ehegüter- und Erbrecht der Frühneuzeit : Entwicklung seit der Antike und Auswirkung auf das Verhältnis der Geschlechter und zur nichtjüdischen Gesellschaft, ברלין 2016.[https://portal.dnb.de/opac.htm?method=simpleSearch&cqlMode=true&query=idn%3D1099952212]
* Wohltat und Hochverrat, ברלין 2003.
* Selbstzeugnisse und Ego-Dokumente frühneuzeitlicher Juden in Aschkenas, ברלין 2011.
* Memoria - Wege jüdischen Erinnerns, ברלין 2005.

==הערות שוליים==

קטגוריה:רבות
קטגוריה:יהודיות גרמניות
קטגוריה:סגל אוניברסיטאות בגרמניה
קטגוריה:גרמניות שנולדו ב-1962
קטגוריה:גרמנים שנולדו ב-1962
סוזוקי סוזולייט

סוזוקי סוזולייט (באנגלית: Suzuki Suzulight) היא מכונית מיני, 2 דלתות, 4 מקומות, מתוצרת יצרנית הרכב היפנית, סוזוקי מוטור, אשר יוצרה בין השנים 1955–1969.

ייצור הדגמים הראשונים של "סוזוקי סוזולייט" התבסס בחלקו על דגמי "Lloyd 400" הגרמניים.

המנועים אשר הורכבו לדגם "סוזוקי סוזולייט" בשנת 1955 התבססו על מנועי דגם סיטרואן 2CV של חברת רנו הצרפתית.

==תצורות "סוזוקי סוזולייט"==
* סדאן - 2 דלתות, 4 מקומות
* סטיישן (Light Van)
* טנדר (הטנדר הראשון אשר יוצר על ידי "סוזוקי" מסדרת "Suzuki Carry")

==דגמי סוזוקי סוזולייט==
* SF (סדאן, יוצר מאפריל 1955)
* SD (סטיישן מוקדם, יוצר מנובמבר 1955)
* SS (סדאו, יוצר מאוקטובר 1955, מחיר הדגם בהשקה עמד על 420,000 ין יפני, יוצרו 43 יחידות מהדגם)
* SL (סטיישן, יוצר מאוקטובר 1955, מחיר הדגם בהשקה עמד על 390,000 ין יפני)
* SP (טנדר, יוצר מאוקטובר 1955, מחיר הדגם בהשקה עמד על 370,000 ין יפני)
* TL (סדאן, יוצר מיולי 1959-1969) (הדגם היה קרוי גם "Suzulight 360")
* Suzulight TL Van (מחיר הדגם ביולי 1959 עמד על 398,000 ין יפני)
* TL II (סדאן, יוצר משנת 1961)
* TL III (סדאן, יוצר מאוקטובר 1963)

== תמונות ==
<gallery mode="packed" heights="120">
קובץ:Suzuki-SuzulightFronteTLA.JPG |סוזוקי סוזולייט - דור ראשון
קובץ:Suzulight ss 01.JPG |סוזוקי סוזולייט
קובץ:Suzulight van fe.JPG |סוזוקי סוזולייט סטיישן
קובץ:1964 Suzuki Carry-Van 01.jpg |סוזוקי סוזולייט סטיישן, שנת 1964
קובץ:Suzulight sd.JPG |סוזוקי סוזולייט דגם SD
קובץ:Suzuki-SuzulightCarry.JPG |סוזוקי סוזולייט טנדר
קובץ:Suzulight carry fb.JPG |סוזוקי סוזולייט טנדר
</gallery>

==ראו גם==
* סוזוקי מוטור
* סוזוקי קפוצ'ינו
* סוזוקי טווין
==קישורים חיצוניים==

* [https://www.youtube.com/watch?v=MlksLX-WtVg סוזוקי סוזולייט] (2:45 דקות), יו-טיוב

==הערות שוליים==

קטגוריה:מכוניות מיני
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1955
קטגוריה:רכבי סוזוקי
קטגוריה:כלי רכב יפניים
תרנגול הבר (ספרות האגדה)

תרנגול הבר לפי רש"י היא ה[[דוכיפת]]
תרנגול הבר (בארמית: "נַגַּר טוּרָא", נגר ההר, לפי רש"י דוכיפת) הוא יצור מיתולוגי המוזכר באגדת שלמה המלך ואשמדאי שבתלמוד הבבלי כעוף אשר נוהג להפריח את השממה בעזרת השמיר.

== תרנגול הבר והשמיר ==
תרנגול הבר (או הדוכיפת לפי רש"י) נזכר באגדת שלמה המלך ואשמדאי שבתלמוד הבבלי כעוף אשר נוהג להפריח את השממה. לשם כך ביקש משר הים את השמיר, חפץ או יצור אגדי המסוגל לחתוך כל חומר, ונשבע לו שישמור עליו. התרנגול היה נוהג להגיע למקומות נידחים בהם אין כל יישוב מניח את השמיר על שן ההר ומבקע את הסלעים, לאחר מכן מביא זרעי אילנות וזורע אותם בסדקי הסלע.

מסופר כי שלמה חיפש את השמיר כדי לסתת את אבני בית המקדש ללא עזרת כלים (כפי שהורה לו אלוהים), אך ידע שלא יוכל לקחת אותו מתרנגול הבר מאחר שזה נשבע אמונים לשר הים. שלמה שלח את שכיר החרב בניהו בן יהוידע, שהיה גם יועצו הקרוב, להביא את השמיר. בניהו הצליח בערמה לשכנע את האשמדאי לגלות לו את מיקום הקן וכשהגיע אליו מצא בו גוזלים. הוא סתם את פתח הקן בזכוכית לבנה (שקופה) וחיכה. כשתרנגול הבר חזר לקן וראה את הזכוכית פחד לשבור אותה פן הרסיסים יפגעו בגוזליו ולכן הלך להביא את השמיר מהמחבוא כדי לחתוך את הזכוכית. כשחזר זרק בניהו עפר לעיניו והצליח להפילו ולגנוב ממנו את השמיר. כשהבין תרנגול הבר שלא יוכל להחזיר את השמיר לשר הים כפי שנשבע חנק את עצמו למוות.

==הערות שוליים==

קטגוריה:יצורים מהמיתולוגיה היהודית
קטגוריה:דוכיפתאים בתרבות
קטגוריה:תרנגולים בתרבות